UNIXi arvuti kettaruum on jaotatud piirkondadeks: igal arvutikasutajal on seal oma piirkond, millele pääseb ligi ainult oma kasutajanime ja parooli sisestades. Seal olevat infot saab lugeda ja muuta ainult selle ala omanik, kui ta pole neid õigusi kellelegi teisele edasi delegeerinud. Nii ei pääse teised kasutajad privaatinfole ligi, küll aga pääseb sellele parooli sisestades ligi kasutaja ise ning seda igalt poolt, kus on olemas Interneti ühendus. Lisaks privaataladele on Internetis ka hulk selliseid alasid, mida saab lugeda iga võrgu kasutaja. Ka need alad on reeglina kellegi omad, kuid omanik on sätestanud, et nad võivad olla kõigile ligipääsetavad. Saab ju ka tavamaalimas mingi maa-ala või hoone omanik teha osa oma valdustest üldkasutatavaks.